Diari Oficial de la Generalitat Valenciana


Sumari del DOGV 3414, del 18-01-1999 (1998/11548)

ORDRE de 12 de novembre de 1998, de la Conselleria de Cultura, Educació i Ciència, per la qual s'autoritza la integració en el centre docent Escuelas Profesionales de Artesanos de València del centre Liceo Carbonell situat al mateix recinte escolar.
---------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3414

Data del DOGV
:   18-01-1999

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/11831


Data del document
:   12-11-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 12 de novembre de 1998, de la Conselleria de Cultura, Educació i Ciència, per la qual s'autoritza la integració en el centre docent Escuelas Profesionales de Artesanos de València del centre Liceo Carbonell situat al mateix recinte escolar. [1998/11772]
  
L'expedient ha sigut iniciat pels representants-titulars dels dos centres privats, en sol·licitud de la integració en las Escuelas Profesionales de Artesanos (codi 04757373) del centre Liceo Carbonell (codi 46289026), la titularitat del qual cedix mitjançant escriptura pública notarial a favor d'aquell, a fi d'integrar-se en un únic centre.
  
La Direcció Territorial de València ha considerat procedent accedir a allò sol·licitat, a la vista dels informes favorables de la Unitat d'Inspecció Educativa i de la Unitat Tècnica de Construcció, dels quals es desprén que els dos centres compartixen el mateix recinte escolar.
  
Atés que s'inclou en l'expedient el document públic atorgat davant notari per María José Carbonell Castelló, titular del centre Liceo Carbonell, pel qual cedeix i transferix la titularitat de l'esmentat centre a la companyia mercantil Escuelas Profesionales de Artesanos, SL, que se subroga mitjançant el seu representant legal en totes les càrreges i obligacions que poguera haver contret el centre respecte de l'administratació educativa.
  
Vists el Reial Decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris (BOE de 9 d'abril) i el Decret 115/1990, de 9 de juliol del Consell de la Generalitat Valenciana, pel qual es crea el Registre de Centres Docents de la Comunitat Valenciana (DOGV de 24 de juliol).
  
Fent ús de les atribucions que em conferix l'article 35 de la Llei 5/1983, de 30 de desembre de Govern Valencià,
  
ORDENE
  
Únic
  
Autoritzar la integració en el centre docent privat Escuelas Profesionales de Artesanos (codi 10651218) del centre Liceo Carbonell (codi 38170419), que es absorbit per aquell, de manera que en resulte un únic centre docent privat que té la següent composició i característiques:
  
Centre: Escuelas Profesionales de Artesanos
  
Titular: Escuelas Profesionales de Artesanos, SL.
  
Domicili: Av. Antic Regne de València, 40-42
  
Localitat: València
  
Provicnia: València
  
Codi: 99832119
  
Ensenyaments: El resultat de la suma dels enseyaments que tenia autoritzats cadascun dels centres per separat, és a dir:
  
- 7 unitats d'Educació Preescolar i 280 llocs escolars, segons la classificació condicional vigent.
  
- 8 unitats d'Educació Primària i 200 llocs escolars (en dos de les quals s'impartix provisionalment el 1r cicle de l'Educació Secundària Obligatòria).
  
- 1110 llocs escolars de Formació Professional de 1r i 2n grau branques Administrativa-Comercial, Electricitat-Electrònica, Automoció i Metall.
  
Disposició addicional
  
La present autorització donarà lloc a la corresponent inscripció en el Registre de Centres Docents de la Comunitat Valenciana.
  
Contra la present ordre, que posa fi a la via administrativa, podrà interposar-se recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptadors des de l'endemà al de la seua publicació en el Diari Oficial de la Generalitat Valenciana. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com exigix l'article 110.3 de la Llei 30/1992.
  
València, 12 de novembre de 1998
  
El conseller de Cultura, Educació i Ciència
  
FRANCISCO E. CAMPS ORTIZ